Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 129

3. A Külügyminisztérium és a szaktárcák szerepe az EU-tájékoztatásban A Külügyminisztérium kiemelt szerepet tölt be az EU-kommunikációs stratégia végrehajtásában. Egyrészrõl a Külügyminisztérium irányítja Magyarország külsõ kommunikációját az EU intézményei, tagországai és társadalmai felé. E téren szerzett tapasztalatai a belsõ kommunikációs stratégiában is hasznosíthatóak. Másrészrõl az 1990-es évek közepe óta a Külügyminisztérium a magyar csatlakozási folyamatról szóló belsõ tájékoztatás szakmai felelõse. Speciális külpolitikai, diplomáciai és integrációs szaktudásának megfelelõen a Külügyminisztérium a legalkalmasabb arra, hogy a csatlakozás folyamatáról, a csatlakozási tárgyalások következményeirõl és a csatlakozás általános feltételeirõl szóló tájékoztatást koordinálja. Ezt a munkát egészíti ki a többi szaktárca tájékoztatása az EU-csatlakozás saját területét érintõ vonatkozásairól. A minisztériumok feladatai a következõk: — A területükön aktív legfontosabb szakmai-érdekképviseleti és civil szervezetekkel való kapcsolatok koordinálása, kezdetben ezen kapcsolatrendszer mûködtetésének kialakítása, kommunikációjuk támogatása. — A területükön aktív multiplikátor csoportok felé irányuló kommunikáció koordinálása, különös tekintettel a sajtóra, kezdetben ezen kapcsolatrendszer mûködtetésének kialakítása, kommunikációjuk támogatása. — A területükön aktív egyéb kommunikátorokkal való kapcsolattartás, tevékenység egyeztetése. — A minisztériumok szervezetén belül a kommunikációs stratégiával összefüggõ feladatok koordinálása, az információáramlás megfelelõ struktúrájának kialakítása és mûködtetése (különös tekintettel az EU-integrációs és kommunikációs részlegekre), a minisztérium felsõ vezetésének tájékoztatása, a felsõvezetõk kommunikációjának támogatása. Az EU-tájékoztatásért felelõs részleg(ek) és a minisztériumok felsõ vezetése között olyan szervezeti kapcsolatot kell kialakítani, amely egyrészt lehetõvé teszi, hogy az EU-tájékoztatás felelõse megfelelõ segítséget tudjon nyújtani a felsõvezetõk EU-s kommunikációjához és döntéseik elõkészítéséhez, másrészt biztosítja, hogy a vezetõk egyszerû és gyors döntéshozatallal tudják támogatni a stratégia zökkenõmentes végrehajtását.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes